05/02/2019 | Administración LocalMunicipal
Ponteceso
Secretaría
Convocatoria pública e Bases reguladoras do procedemento selectivo para a provisión mediante concurso dun posto de traballo vacante, incluído na Oferta Pública de Emprego deste concello para o ano 2018

Pola resolución da Alcaldía de Ponteceso, de data 31 de xaneiro de 2019, aprobouse a convocatoria pública e as bases reguladoras do procedemento selectivo para a provisión mediante concurso dun posto de traballo vacante, incluído na Oferta Pública de Emprego deste concello para o ano 2018, aprobada pola resolución da alcaldía de data 21-11-2018, e publicada no BOP núm.224 do 23-11-2018, denominado: Funcionario de carreira, Grupo e subgrupo Artigo segundo art.76 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público: C- Subgrupo C1- Administrativo de Administración Xeral- Xefe Unidade Administrativa 1 As bases aprobadas son as seguintes: É obxecto da presente convocatoria a provisión mediante concurso de méritosm previsto no art.78 e ss do RD lexislativo 5/2015, do 30 de outubro, que aproba o texto refundido da Lei do estatuto básico do empregado público, art.86 e ss da Lei 2/2015, do 29 de abril, do emprego público de Galicia, e demáis normativa cocordante de aplicación, dun posto de traballo de Administrativo-xefe da unidade administrativa, vacante e dotado orzamentariamente, incluído na oferta de emprego publico de 2018, e dotado cun complemento de destino nivel 22. Ao presente concurso poderán concorrer todas as persoas interesadas, que reúnan os requisitos que a continuación se relacionan, e presenten a solicitude, no lugar e no prazo que se indica. As funcións deste posto de traballo serán as seguintes: - Xefatura da unidade administrativa con dependencia directa do posto de Coordinador Xeral. - Distribución de traballo entre o persoal adscrito á mesma. - Levar a cabo a dirección dos traballos encamiñados ao cumprimento da Lei Orgánica de Protección de datos de carácter persoal. - Implantación da administración electrónica, por imperativo da Lei 39/2015, do 1 de outubro, LPACAP, e impulso do TEDEC E SIGEM e aquelas novas aplicacións que se instalen, deseñando procedementos electrónicos, baixo a supervisión do posto de Coordinador Xeral. - Colaboración directa co titular da Secretaría municipal, na configuración do orde do día das sesións dos órganos municipais, e na preparación de actas de órganos colexiados, así como na xestión do rexistro municipal e arquivo, dirixindo ao persoal que realice estas funcións. - Colaboración directa co titular do posto de Coordinador Xeral para a tramitación da contratación administrativa, impulsando os procedementos electrónicos e controlando o perfil do contratante aloxado na sede electrónica municipal e na Plataforna de Contración do Sector Público. - Elaboración da rectificación anual do Inventario de Bens. Poderán participar neste concurso o persoal funcionario de carreira que reúna os seguintes requisitos: - Antigüidade mínima de 3 anos como funcionario de carreira. - Titulación mínima: Bacharelato Superior ou Ciclo Medio de FP, ou equivalente. - Nivel mínimo de galego: Celga 3. - Ser funcionario de carreira de calquera Administración Pública. Escala: Administración Xeral. Subescala: Administrativa. Subgrupo C1. - Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial. - Non estar incurso en causa de incompatibilidade. O desempeño do posto convocado quedará sometido á Lei 53/84, de 26 decembro, e demais normas de desenvolvemento en materia de incompatibilidades. As solicitudes deberán ir acompañadas da seguinte documentación: • Solicitude de participación, debidamente asinada, dirixida ao señor Alcalde-Presidente deste excelentísimo Concello conforme ao modelo que figura como anexo I (obrigatorio) • Fotocopia do documento nacional de identidade. • Fotocopia (anverso/reverso) da títulación mínima esixida. • Informe de vida laboral actualizado, emitido pola Tesourería Xeral da Seguridade Social. • Curriculum vitae. • Acreditación dos méritos alegados, mediante a presentación dos orixinais ou copia auténtica. As solicitudes poderán presentarse por calquera dos medios previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas cubrindo o modelo que consta como Anexo I ás bases. As bases reguladoras da convocatoria publicaranse no BOP da Coruña. O prazo de presentación de solicitudes será de quince días hábiles, contados a partir do seguinte hábil ao da publicación do anuncio da convocatoria no Diario Oficial de Galicia. Todos os anuncios posteriores que desenvolvan a convocatoria publicaranse na sede electrónica municipal, www.ponteceso. gal, e no taboleiro de anuncios da Casa do Concello.1. Expirado o prazo de presentación de instancias, o Alcalde-Presidente adoptará resolución, no prazo máximo dun mes, declarando aprobada a lista provisional de admitidos, así como a de excluídos. Dita resolución publicarase no taboleiro de anuncios do Concello e na súa sede electronica, http://www.ponteceso. gal, xunto á relación de excluídos e as causas que motivaron a exclusión.2. Os aspirantes excluídos dispoñerán dun prazo de dez días hábiles, contados a partir do seguinte á devandita publicación, para emendar os defectos que motivasen a súa exclusión. Os aspirantes que dentro do prazo sinalado non emendaren devanditos defectos quedarán definitivamente excluídos da convocatoria, publicándose no taboleiro de edictos do Concello e na sede electrónica municipal, www.ponteceso. gal, a lista definitiva de admitidos e excluídos.3. Se non houbera aspirantes excluídos ditarase só a resolución de aspirantes admitidos definitivos. A comisión de valoración estará constituída polos seguintes membros: Presidente: Funcionario de carreira coa titulación igual ou superior ao posto convocado. Tres vogais: Funcionarios de carreira coa titulación igual ou superior ao posto convocado. Secretario: Funcionario de carreira coa titulación igual ou superior ao posto convocado. Por resolucion da alcaldía nomearanse aos membros titulares da comisón de valoración e aos suplentes, que nos supostos de ausencia, abstención legal ou recusación substituirán aos titulares. A publicación realizarase na sede electrónica municipal www.ponteceso. gal A abstención e recusación dos membros da Comisión de Valoración realizarase de conformidade cos artigos 23 e 24 da Lei 40/2015, do 1 de outubro, de Réxime Xurídico do Sector Público. A Comisión de Valoración poderá actuar validamente coa asistencia do presidente, dous vogais e o Secretario. Corresponderalle dilucidar as cuestións expostas durante o desenvolvemento do proceso selectivo, velar polo bo desenvolvemento do mesmo, valorar os méritos e aplicar os baremos correspondentes. A Comisión de Valoración poderá contar coa colaboración de asesores técnicos, con voz e sen voto, os cales deberán limitarse ao exercicio da súa especialidade técnica. Ós efectos de percepción de asistencias polos membros concorrentes ás sesións da comisión de valoración, estos estarán clasificados na categoría que establece o Anexo IV do Real Decreto 462/2002, do 24 de maio, sobre indemnizacións por razón do servicio. O procedemento de selección será o de concurso de méritos e consistirá na avaliación dos méritos alegados por cada un dos aspirantes á data de finalización do prazo de presentación de instancias, de conformidade co seguinte: - Grao persoal igual ao nivel do posto convocado: 12 puntos. - Grao persoal inferior entre 1 e 2 niveis ao nivel do posto convocado: 8 puntos. - Grao persoal inferior entre 3 e 4 niveis ao nivel do posto convocado: 4 puntos. - Por cada mes completo de servizos prestados en calquera Administración Pública na Escala de Administración Xeral, Subescala Administrativa, Subgrupo C1, desempeñando as funcións descritas como funcións do posto convocado na base Primeira. b) ou ben que sexan análogas e prestadas nas áreas de intervención e/ou tesourería: 0,10 puntos. - Por cada mes completo de servizos prestados en calquera Administración Pública na Escala de Administración Xeral, Subescala Administrativa, Subgrupo C1, desempeñando funcións distintas, ás descritas como funcións do posto convocado na base Primeira. b): 0,05 puntos. Pola asistencia a cursos ou seminarios sobre materias directamente relacionadas coas funcións e tarefas do posto convocado, e outras análogas relacionadas con materias de carácter tributario, orzamentario ou relacionadas coa Administración Local, acreditados con diploma, certificado de asistencia ou de aproveitamento. Por cada hora lectiva que figure na certificación ou diploma do curso ou seminario: 0,025 puntos. So serán valoradas as accións formativas impartidas polas seguintes entidades: Ministerio de Facenda e Administracións Públicas, Instituto Nacional da Administración Pública, Consellerías competentes en materia de Administración Pública, EGAP, Organizacións sindicais no marco do Acordo de Formación continua, Organismos da Administración Local, Servizos públicos de Emprego e calquera outra Administración Pública non contemplada anteriormente, así como Universidades e Colexios Profesionais. Non se valorarán os cursos de formación e perfeccionamento nos seguintes supostos:. a) Os cursos onde o número de horas de formación non conste expresamente no diploma ou certificado. b) Os cursos onde o número de horas de formación sexa inferior a 20 horas. Por estudios universitarios, por ter unha licenciatura superior ou equivalente: 5 puntos Por estudios universitarios, por ter unha diplomatura ou equivalente: 3 puntos No caso de acreditar máis dun título universitario só se valorará o de maior puntuación. Por cada título universitario propio (master ou outro título de especialización) directamente relacionados coa area de coñecemento do posto de traballo ao que se opta:……. 2 puntos - Celga 4 ou equivalente: 5 puntos. - Linguaxe administrativa, nivel medio de linguaxe administrativa local galega ou linguaxe xurídica galega ou ciclo elemental dos estudos de galego das escolas oficiais de idiomas: 7 puntos. - Linguaxe administrativa, nivel superior de linguaxe administrativa local galega ou linguaxe xurídica galega ou ciclo superior dos estudos de galego das escolas oficiais de idiomas: 10 puntos. A puntuación será autoexcluínte, de xeito que únicamente se valorará a titulación con máis puntuación. Os aspirantes presentarán unha memoria na que se evidencie o coñecemento da área de Administración Xeral do Concello de Ponteceso, cunha análise das tarefas do posto e os requisitos, condicións e medios necesarios para desempeñalo, así como unha proposta organizativa do posto de traballo. Os aspirantes deberán defender oralmente esta memoria, nun acto público, e diante da Comisión de Valoración. Os aspirantes poderán obter a información necesaria do cadro de persoal do Concello de Ponteceso e outros datos que estimen necesarios na sede electrónica do concello, www.ponteceso. gal, e presencialmente nas oficinas municipais. Con este fin presentarase unha memoria no prazo de solicitude da convocatoria do concurso, nun sobre branco, tamaño 36 cm x 26 cm, pechado e sen ningún tipo de identificación. Dentro do sobre incluirase, ademais da memoria, un segundo sobre pechado e tamén sen identificación, dentro do cal o aspirante inserirá un documento no que constará os seus datos persoais (nome, apelidos e fofocopia do DNI). Estes sobres serán entregados obrigatoriamente no Rexistro Municipal do Concello de Ponteceso, no cal se estampará no sobre pechado (36 cm. X 26 cm) o selo e rexistro de entrada, ou ben en calquera Oficina de Correos, debendo indicar na solicitude esta circunstancia e sempre dentro do período hábil de presentación de solicitudes. A valoración do proxecto, farase en duas fases: Fase a) Lectura do proxecto polo tribunal cualificador, salvagardando a identidade do aspirante. A valoración realizarase sobre o máximo de 15 puntos, que resultará da media aritmética das puntuacións outorgadas por cada un dos membros do Tribunal. Para superar esta fase deberase alcanzar unha puntuación mínima de 7,5 puntos. Esta puntuación farase pública antes da exposición. Fase b) Exposición pública do proxecto, en sesión pública, na que dará coñecer a identidade do aspirante, sempre que o aspirante supere a a fase a). A valoración farase con base nos criterios que previamente estableza o Tribunal. O tempo máximo da intervención para a defensa e exposición por cada candidato será de 20 minutos. Con posterioridade terá que atender ás preguntas, aclaracións, comentarios ou suxestións que puideran formularlle os membros da comisión. A valoración realizarase sobre o máximo de 15 puntos, que resultará da media aritmética das puntuacións outorgadas por cada un dos membros do Tribunal. Para conservar a puntuación obtida na primeira fase deberase alcanzar unha puntuación mínima de 5 puntos. No caso de non se presentar algún aspirante ou non obter esta puntuación mínima, non se lle computará a puntuación obtida na fase a) precedente. O acto será único para todos os aspirantes O apartado de méritos específicos puntuarase como máximo con 30 puntos. A puntuación mínima para este apartado será de 12,5 puntos. Aqueles aspirantes que non alcancen o referido mínimo de 12,5 puntos non terán puntuación neste apartado. Méritos profesionais: 38 puntos. Participación en actividades formativas: 22 puntos. Nivel de coñecemento da lingua galega: 10 puntos Méritos específicos: 30 puntos Total: 100 puntos. A cualificación final do proceso virá determinada pola puntuación total obtida na fase de Concurso. A Comisión de Valoración elaborará un documento no que consten as puntuación obtidas polos aspirantes presentados e declarará aprobado ao concursante que acade a puntuación máis alta. En caso de empate, terán preferencia aquel aspirante que obteña maior puntuación no apartado A da Fase de concurso. Se persistira o empate acudirase á data de ingreso como funcionario de carreira na subescala do posto ao que se concursa. Finalmente, en caso de que continuara persistindo o empate procederase a un sorteo entre os aspirantes empatados. A Comisión de Valoración elevará a proposta de nomeamento á Alcaldía a prol do aspirante que obtivera a maior puntuación. Os resultados da valoración do concurso publicaranse na sede electrónica municipal, www.ponteceso. gal e no taboleiro de anuncios da Casa do Concello. O prazo máximo para a resolución do concurso será de seis meses dende a publicación defintiva de aspirantes admitidos e excluídos. A toma de posesión do posto adxudicado como consecuencia da realización deste concurso terá lugar a partir da publicación da resolucion deste, de conformidade co previsto no art.14 do Regulamento de Provisión de Postos de Traballo, Promoción Profesional e Promoción Interna da Comunidade Autónoma de Galicia. A toma de posesión realizarase no parazo de tres días hábiles dende o día seguinte ao do cese, que deberá efectuarse dentro dos tres días seguintes hábiles ao da publicación do anuncio da resolución da convocatoria no DOG. Este prazo será dun mes se comporta o reingreso ao servizo activo. A todos os efectos o prazo de posesión considerarase como de servizo activo, comezando os efectos económicos dende a data do cese no posto de procedencia. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 39/2015, de 1 de outubro, do Procedemento Administrativo Común das Administracións Públicas. En todo o non previsto nesta bases estarase ao disposto na Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Real Decreto Lexislativo 5/2015, de 30 de octubre, polo que se aproba o texto refundido da Lei do Estatuto Básico del Empregado Público; Lei 5/1997, de 22 de xullo, de Administración Local de Galicia; Lei 2/2015, de 29 de abril, de emprego público de Galicia; Real Decreto 364/1995, do 10 de marzo, e normativa de desenvolvemento da lexislación indicada. Ponteceso, 31 de xaneiro de 2018 O alcalde-presidente Asdo.: Xosé Lois García Carballido. D. /Dna.………………………………………………………., maior de idade, co DNI número., con enderezo a efectos de notificacións en……………….………………………………, localidade …………………………., CP………. Ou, no seu caso, Notifica. gal E-Mail. I.- Que ten coñecemento da convocatoria para a provisión dun posto de ADMINISTRATIVO XEFE DA UNIDADE ADMINISTRATIVA, Escala de Administración Xeral, Subescala Administrativa, Subgrupo C1, dirixida a funcionarios de carreira ao servizo doutras Administracións Públicas, por medio do sistema selectivo de concurso de méritos, a cal foi publicada no DOG………………….……., e no BOP ……………….…………… II. - Que estou en posesión de todos e cada un dos requisitos esixidos nas bases. Bases que declaro expresamente coñecer. Polo exposto, SOLICITO: Ser admitido/a no correspondente proceso selectivo, achegando a estes efectos a seguinte documentación: - Fotocopia do DNI - Fotocopia da titulación requerida para o acceso ao posto. - Fotocopia do CELGA 3 ou titulacion equivalente. - Informe de vida laboral actualizado, emitido pola Tesourería Xeral da Seguridade Social. - Curriculum vitae. - Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas): - Memoria de organización da unidade administrativa do Concello de Ponteceso. En Ponteceso, a …… de ………. …. 2019 Asinado: